ROM-dormo

ROM-dormo od anke : dormo paradoxa, esas etapo dum dormo. ROM esas abreviuro por rapid okulo-movo.

La fenomeno ROM-dormo deskovresis en 1953 da Eugène Aserinski e Nathaniel Kleitman e deskriptesis en la revuo Science. Ca exploristi anke unesmafoye igis ligo inter la perceptita dormo-shablono e sonji. Kurte pose, en 1958 William Dement deskovris ke la fenomeno anke aparas che dormanta kati. Dement inventis la nomo ROM (rapid okulo-movo). Cirkume sama-periode en Francia Michel Jouvet perceptis la ROM-dormo en l'EEG di kati. Jouvet ne uzis la vorto ROM-dormo ma dormo paradoxa. Ilta vizis per to la semblanta kontrasto inter aktivigit EEG (qua similesis al EEG dum vekeso) e la tot absenteso de muskulo-tenso.

kategorio:dormo